Zapisnik sa 3. sjednice Općinskog vijeća Općine Belica,
održane 23. rujna 2025. godine

Sjednica je počela u 18,00 sati. 

Jelena Krznar, predsjednica Općinskog vijeća: Na sjednici je prisutno 13 od ukupno 13 vijećnika.

Osim vijećnika prisutni su i općinski načelnik Petar Janušić, djelatnice Jedinstvenog upravnog odjela Općine Belica: pročelnica Jedinstvenog upravnog odjela Jasna Hranilović Miškec,  administrativna referentica Elena Maria Palir i računovodstvena referentica Nevenka Kozjak. 

Jelena Krznar, predsjednica vijeća utvrđuje da imamo kvorum. . Dobili ste zapisnik sa prethodne 2. sjednice pa Vas molim da ga izglasamo. 
U trenutku glasovanja na sjednici je nazočno 13 vijećnika od ukupno 13.  Dizanjem ruku 13 vijećnika glasovalo je ZA. Konstatira se da je Zapisnik sa 2. sjednice Općinskog vijeća Općine Belica jednoglasno usvojen.

Jelena Krznar, predsjednica Općinskog vijeća, prelazi na Dnevni red sjednice: 

1.	TOČKA: Prijedlog Odluka o usvajanju Polugodišnjeg izvješća o radu općinskog načelnika od 1. siječnja do 30. lipnja 2025.godine  
2.	TOČKA: Prijedlog Odluke o usvajanju Polugodišnjeg izvještaja o izvršenju Proračuna za 2025. godinu 
-	TOČKA: Prijedlog 2. izmjena i dopuna Proračuna za 2025. godinu 
3.	TOČKA: Prijedlog Zaključak o prihvaćanju Izvješća o Godišnjem planu upravljanja imovinom za 2024. godinu

4.	TOČKA: Prijedlog Odluke o izmjeni Odluke o ostvarivanju prava na jednokratnu novčanu pomoć za novorođeno dijete

5.	TOČKA: Prijedlog Zaključka  o usvajanju Izvješća revizije o obavljenoj i o obavljenoj  provedbi naloga i preporuka danih u reviziji učinkovitosti upravljanje komunalnom infrastrukturom  u jedinicama lokalne samouprave na području Međimurske županije u 2019. I 2020. godini
   
6.	TOČKA: Prijedlog  Odluke o imenovanju članova Savjeta za zaštitu potrošača
7.	TOČKA: Prijedlog Odluke o izmjenama Odluke za redovito financiranje političkih stranaka u 2025. godini
TOČKA: Prijedlog Odluka o sufinanciranju produženog boravka u školskoj godini 2025. / 2026. 

10.	TOČKA: Prijedlog  Programa potpore male vrijednosti 
poljoprivrednicima na području Općine Belica kao pomoć za ublažavanje posljedica prirodne nepogode suše za 2024. Godinu

11.	 TOČKA: Prijedlog Odluke o prodaji ošasne imovine u Gardinovcu, Gardinovec 259
     
 U trenutku glasovanja na sjednici je nazočno 13 vijećnik od ukupno 13 vijećnika. Dizanjem ruku od 13 vijećnika glasovao je ZA. Konstratira se da je Dnevni red donijet jednoglasno. 

1. TOČKA: Odluka o Polugodišnjem izvješću rada  općinskog načelnika od 01. siječnja do 30. lipnja 2025. 
Izvješće podnosi bivši načelnik Zvonimir Taradi: U izvješću sve piše koje su investicije bile i što se sve radilo u prvih šest mjeseci. 

U trenutku glasovanja na sjednici je nazočno 13 vijećnika od 13 vijećnika.Konstatira se da je Odluka donijeta jednoglasno. 

2. TOČKA:_ Prijedlog Zaključak o prihvaćanju Izvješća o Godišnjem planu upravljanja imovinom za 2024. godinu
Pred vama je izvješće o provedbi Godišnjeg plan upravljanja imovinom Općine Belice. U Godišnjem planu se planira što ćemo kupiti u ovoj godini, a što ćemo prodati. U izvješću se sve na jednom mjestu vidi što je sve općina kupila i prodala prošle godine. 
 U trenutku glasovanja na sjednici je nazočno 13 vijećnika od 13 vijećnika. Konstatira se da je Odluka donijeta jednoglasno. 

3. TOČKA:  Prijedlog Odluke o izmjeni Odluke o ostvarivanju prava na jednokratnu novčanu pomoć za novorođeno dijete
Prijedlog je bio” mijenja u članku 3. Odluke i glasi: 
  Visina novčane pomoći za novorođeno dijete iznosi : 
   300,00 eura za prvo dijete
    600,00 eura za drugo dijete
    900,00 eura za treće i svako slijedeće dijete“ .      
Nakon rasprave vijećnika predloženo je da za prvo dijete visina novčane pomoći iznosi 400,00 eura. Prijedlog je prihvaćen i dan je na glasanje. 
 U trenutku glasovanja na sjednici je nazočno 13 vijećnika od ukupno 13. Dizanjem ruku 13 vijećnika glasovalo je ZA. Konstatira se da su Odluka  jednoglasno usvojena.

4. Prijedlog Zaključka  o usvajanju Izvješća revizije o obavljenoj i o obavljenoj  provedbi naloga i preporuka danih u reviziji učinkovitosti upravljanje komunalnom infrastrukturom  u jedinicama lokalne samouprave na području Međimurske županije u 2019. I 2020. godini

Revizija je napravljena 2021. godini i odnosi se na navedene godine. Navedeno je da je se u skladu sa Zakonom. 

U trenutku glasovanja na sjednici je nazočno 13 vijećnika od ukupno 13. Dizanjem ruku 13 vijećnika glasovalo je ZA. Konstatira se da su Odluka  jednoglasno usvojena.

5. TOČKA: Prijedlog  Odluke o imenovanju članova Savjeta za zaštitu potrošača

Prema Zakonu, članovima Savjeta potrošača mandat traje koliko traje i mandat predstavničkog tijela, tako da novim sazivom treba mijenjati i članove Savjeta potrošača. U materijalima ste dobili imena, tako da dajem na glasanje. 

U trenutku glasovanja na sjednici je nazočno 13 vijećnika od ukupno 13. Dizanjem ruku 13 vijećnika glasovalo je ZA. Konstatira se da su Odluka  jednoglasno usvojena.

6. TOČKA: Prijedlog Odluke o izmjenama Odluke za redovito financiranje političkih stranaka u 2025. godini
Zbog izbora koji su bili ove godine u lipnju, sukladno Zakonu treba mijenajti i ovu odluku. 
U trenutku glasovanja na sjednici je nazočno 13 vijećnika od ukupno 13. Dizanjem ruku 13 vijećnika glasovalo je ZA. Konstatira se da su Odluka  jednoglasno usvojena.

7. TOČKA: Prijedlog Odluka o sufinanciranju produženog boravka u školskoj godini 2025. / 2026. 
Kao i svake godine, Odluka se donosi na početku školske godine koje sufianciramo. 
TOČKA: Prijedlog Odluka o sufinanciranju produženog boravka u školskoj godini 2025. / 2026. 
U trenutku glasovanja na sjednici je nazočno 13 vijećnika od ukupno 13. Dizanjem ruku 13 vijećnika glasovalo je ZA. Konstatira se da su Odluka  jednoglasno usvojena.

8. TOČKA: Prijedlog  Programa potpore male vrijednosti 
poljoprivrednicima na području Općine Belica kao pomoć za ublažavanje posljedica prirodne nepogode suše za 2024. Godinu

Ova Program potpore male vrijednosti donosi se zbog jedne osobe koja nije ostvarila de minimis potporu za sušu u 2024. godini. Bio je i raspisan natječaj sukladno uputstvima Ministarstva. 
U trenutku glasovanja na sjednici je nazočno 13 vijećnika od ukupno 13. Dizanjem ruku 13 vijećnika glasovalo je ZA. Konstatira se da su Odluka  jednoglasno usvojena.

9. TOČKA: Prijedlog Odluke o prodaji ošasne imovine u Gardinovcu, Gardinovec 259

Ošasnu imovinu naslijedili smo silom prilika jer su se nasljednici odrekli. 

Sjednica je završila u 19:20 sati.

Zapisnik izradila: 
Elena Maria Palir 
Predsjednica općinskog vijeća
       Jelena Krznar

KLASA: 024-02/25-01/									 
URBROJ: 2109-3-02-24-05									 
Belica,1. listopada 2025.